
DISSERTATIO  MEDICA, 


DE 

AUCTORE  GULIELMO  EO  ST  ER. 


De  variis  generibus  morborum  hujus  vis- 
ceris, quibus  symptomata  similia,  et  signa 
obstructionis  mechanicae  sunt,  hic  simul 
agere  propositum  est.  Nimirum, 

I.  Ossificatio  valvulae  tricuspidatae  vel 

mitrilis  cordis  et  valvularum  semilu- 
narium arteriae  pulmonalis  aortaeve. 

II.  Adhaesio  magna  cordis  ad  pericar- 

dium, et  effusio  aquae  in  ejus  sacco. 

III.  Dilatatio  sive  totius  cordis  sive  ejus 
sinuum  alicujus. 

Forsan  ut  injuriae  cadavere  secto,  inter 
sese  quam  maxime  differentes  ante  mortem 
quoque,  symptomata  non  minus  diversa  prae- 

buisse  debeant,  probabile  videtur.  Quam- 
vis certissimum  est  vitium  prorsus  idem  in 
diversis  hominibus,  signa  multo  magis  dissi- 
milia induere.  Propterea  quod  in  disser- 
tatione generalem  historiam  omnium  viti- 
orum quae  ante  mortem  eadem  appareant, 
primum  dare  melius  sit,  quam  res  dis- 
jungere quae  in  medicina  clinica  ne  sane 
quidem  distingui  queant. 


HISTORIA. 


His  morbis,  neque  aetas,  neque  sexus 
vacat ; sed  viri  prae  feminis,  senes  prae 
juvenibus  magis  obnoxii  videntur.  A Doc- 
tore  Warren,  Medico  Americano  obser- 
vatum est,  homines  firmis  fibris,  muscu- 
lisque validis  robustis,  prae  aliis,  magis  fieri 
proclives.  Exempla  quoque,  quae  mihi  in 
conspectum  veniebant,  magna  ex  parte  fue- 
runt viri  hac  corporis  fabrica  imbuti  inter 
pauperes,  et  illos  qui  artem  insalubrem  non 
exercebant.  Morbus  saepius  post  rheuma- 
tismum acutum  incipit. 

A priori  expectandum  sit,  ut  inaequalis 
cordis  actio  ab  initio,  prius  quam  alia  signa 
invaserint  se  ostendere  debeat.  Nihilo  mi- 


nus dyspnea,  ubi  aliqua  acclivitas  ascendi- 
tur, magna  ex  parte  primum  apparet.  Ta- 
men in  duobus  casibus  bene  designatis,  mihi 
dictum  est,  palpitationem,  priusquam  eos 
observandi  occasio  data  est,  accessisse.  Pos- 
tea illa  aliquamdiu  duravit,  levis  tussis  cum 
expectoratione  parva  vel  nulla  supervenit, 
et  languor  appetitusque  defectus  cito  se- 
quuntur. Hoc  tempore  nonnunquam  som- 
nus somniis  perturbatur,  et  aeger  subinde 
cum  subito  saltu  expergefactus  est,  decum- 
bens saepius  in  latus  sinistrum  vel  dorsum, 
rarius  in  dextrum.  Dolorem  sinistri  lateris 
versus  scapulam  et  brachium  tendentem, 
nunquam  observavi.  Sed  auctores  sensum 
molestum,  obtusum  vel  acrem  vehementem-, 
que  in  his  partibus,  et  etiam  in  epigastrio 
et  hypogastrio,  notaverunt.  In  quibusdam 
aegrotantibus,  sudores  glutinosi  et  proclivi 


tas  ad  decumbendum  genua  versus  occur- 
runt. 

Cum  horum  aliqua  symptomata  brevius 
vel  diutius  perstitissent,  aeger  medicum 
petit,  cum  cruribus  hydropicis  vultuque  aut 
tumido  rubroque  aut  macro  luridoque,  et 
oculo  hebete  et  gravi,  quasi  ille  vix  vigilem 
durante  examinatione  quidem  se  teneret. 
Quibusdam  aegrotantibus  facies  pallida  et 
oculi  prominentes  sunt. 

Aeger  multa  ac  diversa  queritur  sympto- 
mata, eaque  parvi  momenti,  inter  quae  ta- 
men dyspnea  maxime  prominet.  Pulsus 
frequentissime  intermittit,  et  parum  cordis 
actioni  respondet,  sed  in  hoc  morbo,  forsan 
magis  quam  in  alio,  nullam  regulam  gene- 
ralem sine  exceptione  esse  maxime  proba- 
tur, Quod  vero  status  sanguinis  circuitus 
praesertim  in  diagnosi  attentionem  sibi 
vindicat  hic  observare  satis  sit,  ut  quamvis 
palpitatio  nequaquam  perpetua  sit,  tamen 
exempla  acciderunt  ubi  vehementissimus 
cordis  pulsus,  non  modo  aegrum  ipsum  vex- 
at, sed  quoque  oculis  auribusque  adstan- 
tium  plane  apparebat.  Pulsans  tumor  in 
scrobiculo  cordis  etiam  aliquando  visus  est. 

Stomachus  nausea  saepe  afficitur,  raro  vero 
ad  vomitum  usque.  Aeger  nempe  in  his 
verbis  Anglicis  usitatis  “ sickness  and  sink- 
“ ing”  queritur  ; tamen  quod  accessus  syn- 
copes et  quidam  sensus  ex  stomacho  orientes 
adeo  affines  sunt,  ut  dubitare  liceat  an  haec 
vel  illi  eas  molestias  inducant,  eo  magis  quia 
animus  plurimum  dejectus  morbo  perpetuo 
inhaeret.  Alvus  quoque  pertinaciter  astric- 
ta invenitur. 

Symptomata  gradatim  ingravescunt,  et 
nonnunquam  diu  sine  incremento  manere 
videntur,  interim  vero  graviora  praesertim 
hydrops,  aspectum  magis  minitantem  indu- 
cunt ; aqua  nunc  in  cruribus  non  solum  ap- 
paret, sed  in  pectore  et  abdomine  conspici- 
tur, hebetudo,  lassitudoque  augentur,  ani- 
mus aegri  despondet,  et  post  subitum  motum 
syncope  supervenit.  Exempla  non  desunt 
quibus  aeger  his  correptus,  nunquam  ad  se 
redit.  Sed  si  observationi  meae  confidere 
liceat,  talis  morbi  exitus  non  expectandus 
est.  In  tribus  casibus  illi  accidebant  in  qui- 
bus non  lethales  fiebant. 

Saepius  aeger  de  ventriculi  morsu  queri- 
tur, cutis  oculique  flavescunt,  atrum  sangui- 
nem grumosum  muco  commistum  extussit, 
in  lectum  sese  continuo  recipit,  ubi  sopore 
gravi  obrutus  spirituque  laborans  jacet.  In 
lioc  statu,  pulsationem  palpitantem  cordis 
actioni  non  respondentem  in  collo  sitam,  ob- 
servavi. Vultus  magnam  anxietatem  indi- 
cat, respiratio  longis  altisque  inspirationibus 
perficitur,  interdum  vero  omnino  iutermit- 
tere  incipit,  et  aeger  exhaustus,  magis  ut 
videtur,  conatibus  continuis,  quam  vero  do- 
lore moritur. 

In  uno  aegrotante  morbi  exitum  aliquan- 
to diversum  esse,  famula  me  admonuit,  ni- 
mirum ut  in  lecto  vi  coercere  eum  necessa- 
rium esset. 

Omnia  symptomata  enumerata  in  uno 
homine  nunquam  simul  accidere  possunt, 
neque  omnia  quae  in  quoque  casu,  auctori- 
bus relato  occurrerant,  me  commemorasse 
necessarium  erit. 

SECTIO  CADAVERIS  ET  RATIO  SYMP- 
TOMATUM. 

Valvulae  meatusque  inter  auriculas  ven- 
triculosque saepissime  adeo  induratae  inve- 
niuntur, ut  plurimis  in  casibus  mirabile  esse 
videatur,  quomodo  tam  diu  sustineretur  vi- 
ta quam  minima  sanguinis  copia  quae  per 
foramina  adeo  parva  transire  poterat. 

In  quibusdam  exemplis  parietes  cordis 
musculares  multum  densiores  crassioresque 
fiunt  sine  magnitudine  tamen  cavitatum  am- 
plificata. 

Si  cor  potius  musculum  quam  viscus 
contemplemur,  hujus  ratio  plane  apparebit. 

Nam  et  musculi  voluntarii  et  involuntarii 
omnibus  in  corporis  partibus  vi  et  mole  tan- 
to augentur,  quanto  magis  frequenter  et  ve- 
hementer exercentur  ; in  hoc  solum  differ- 
unt; ut,  alterius  actiones  voluntas,  alterius 
necessitas  regat* 

Exempli  gratia  ; si  strictura  urethrae  ad- 
sit, musculosa  vesicae  tunica  crassior  duplo 

• vel  triplo  quam  in  statu  communi  plerumque 
fiat.  Uteri  magnitudo  quoque  in  gestatione, 
eodem  modo  et  simili  lege  augetur.  Cujus 
legis  etiam  fabri  biceps  flexor  cubiti  praes- 
tans  dat  exemplum  quando  cum  eodem  mus- 
culo alterius  hominis  aliter  paribus  viribus 
praediti  comparatur.  Quo  fit,  ut  superior 
dextri  lateris  extremitas  fortiores  quam  si- 
nistri musculos  habeat. 

Inde  quoque  explicari  potest  imminuta 
cordis  magnitudo,  quae  inter  hujus  visceris 
morborum  non  enumerata  erat,  quia  magis 
morbi  eflecius  symptomaque  quam  morbus 
ipse,  mihi  videtur.  Nam  cordis  magnitudo, 
non  vero  tam  a corporis  totius  mole,  quam 
sanguinis  quantitate  in  circuitu  pendet 
quanquam  corporis  moles,  frequentissime 
non  tamen  semper,  rationem  parem  sangui- 
nis quantitati  habet.  Casum  hominis  a cor- 
de imminuto  morientis  nunquam  inveni,  sed 
hoc  mihi  saepissime  visum  est  ubi  pulmones 
tuberculosi  erant.  Qui  vero  ex  Phthisi  mo- 
riuntur saepe  pene  exsangues  sunt.  Nam 
magna  sanguinis  pars  sudoribus  colliquitivis 

diarrheaque  quotidie  ejicitur,  tota  sanguinis 
quantitas  multum  imminuta  fit,  propterea 
quod  vi  minore  ad  eum  propellandum  opus 
est ; ideoque  fibrae  cordis  musculosae  eadem 
ratione  decrescunt. 

Ubicunque  valvularum  obstructio  existit, 
vel  simplex  pericardii  adhaesio,  arteria  pul- 
monalis cum  omnibus  ejus  ramulis  sanguine 
infarciri  inveniuntur  thoracis  capacitas  non- 
nihil cordis  mole  aucta,  multo  saepius  vero 
postquam  hydrops  thoracis  abdominisve  se- 
quitur, coarctatur.  Propterea  quod  pulmo- 
nes simul  compinguntur,  imo  sectionem  ubi 
magis  hepatis  quam  pulmonum  aspectum 
induerunt,  quondam  vidi,  et  prope  tam  soli- 
di scalpello  incisi,  quam  hoc  viscus  sense- 
runt. In  alio  casu,  propter  turgidum  sta- 
tum venae  portae  et  venarum  cavarum  hepa- 
ticarum, hepar  ita  atrum  apparuit*  ut  sine 
dubio  morbidum  haberetur,  nisi  hac  in  re  ut 
in  omnibus  aliis,  sentiendo  inter  digitos  pa- 
renchymatis portionem,  potius  quam  solum 
ad  evidentiam  coloris  fallacissimam  confi- 
dendo, judicaremus.  Turgescentia  ad  venas 

gastricas  usque  tetendit  quae  tantum  dilata- 
tae quam  fieri  possunt  conspectae  sunt. 

Intei  sectionem  bene  distinguere  oportet, 
an  incrementum  cordis  in  crassitudine  pa- 
rietum muscularium,  an  tanthm  amplifica- 
tione cavitatum  consistat.  Nam  si  sinus 
solum  dilatati  sint  sine  parietibus  crassis 
factis,  valvulae  fere  semper  sanae  invenien- 
tur, sed  ubi  capacitas  diversarum  cavitatum 
amplificari  non  videtur,  magnitudine  totius 
cordis  aucta,  ossificatio  vel  magnorum  vaso- 
rum, vel  cordis  valvularum  expectanda  sit. 

Ubi  vero  dilatatio  simplex  tantfim  occur- 
rit, obstructionis  signa  mechanicae,  quae 
ante  mortem  et  cadavere  secto  inveniuntur 
haud  facile  explicatu  est.  Quod  si  valvulae 
sanae  et  vis  cordis  contrahendi  integra. sint, 
ratio  nulla,  primo  aspectu  patet,  cur  circui- 
tus sanguinis,  ut  solet,  non  perficitur.  Hoc, 
meo  judicio,  paralysi  fibrarum  muscularium, 
quae  vero  ante  dilatationem  incipit,  et  ejus 
causam  proximam  facit,  tribuitur. 

In  foeminis  puerperis,  anasarca  crurum,  a 
foetus  capite  venas  iliacas  premente,  sangui- 

nis  redituque  impediente,  saepe  oritur.  Eo- 
dem in  modo,  obstructiones  circa  cor,  hy- 
dropem inducunt,  atque  quia  magis  venam 
cavam  quam  venam  portam  premit,  oedema 
prius  in  cruribus  quam  in  abdomine  appa- 
ruit. 

Quoniam  constat  ut  cor  in  capsula  ejus 
libere  movere  debeat,  ex  re  sequitur,  ut 
magna  pericardii  adhaesio,  sanguinis  transi- 
tum impedire  itaque  causa  hydropis  fieri 
possit. 

Color  purpureus  in  vasis  extremis,  lento 
sanguinis  motu  ; fortasse  enim  stagnatione 
vera,  infertur. 

Sputum  sanguineum,  paulo  ante  mortem 
accedens,  facile  explicatu  est.  Nam  pul- 
mones jam  sanguine  infarcti  et  continuo  ex 
dextro  coi  dis  latere  novum  accipientes  ad- 
ditamentum, demum  rumpuntur,  cedentes 
sine  dubio  in  parte  tenuissima,  nimirum  ubi 
minutae  arteriae  pulmonalis  ramuli  in  venas 
sodales  desinunt.  Hinc  spumatur  sanguis, 
coloris  atri,  qui  ex  eo  in  Phthise  tussito  mul- 
tum differt. 

Pulsatio  in  collo,  credo,  a venis  jugulari- 
bus  internis  revera  oritur.  Ubicunque  vero 
id  accidit,  auricula  dextra,  ventriculus  dex- 
ter arteriaque  pulmonalis  sine  dubio  maxi- 
me sanguine  intenduntur.  Ita,  solita  via 
obstructa,  ubi  auricula  se  contrahit,  sanguis, 
qui  per  ostium  proprium  in  ventriculum 
transire  non  potest,  in  eum  locum  fluit  quo 
minimum  impedimenti  adest.  Duae  venae 
cavae,  nullis  valvulis  (nisi  valvula  Eustachii) 
interclusae,  portionem  accipiunt  hujus  san- 
guinis, qui  vi  a tergo  impulsus,  fluidum  jam 
in  venae  cavitate  dimovit.  Atque  sanguis 
in  ea  vasis  parte,  quae  prope  ad  cor  sita  est, 
ita  retrorsum  pulsus,  invicem  sanguinem  qui 
sursum  est,  sursum  trudit,  et  hoc  modo  se- 
ries pulsuum  in  cursu  venae  propagantur. 

Mortis  causa,  irritabilitati  gradatim  ex- 
haustae, cavitatibus  ejus  perpetuo  extensis 
tribuenda  est.  Ubi  vero  solitus  cursus  mor- 
bi a syncope  ex  qua  aeger  nunquam  conva- 
luit, repente  finitur,  cordis  irritabilitas  for- 
san non  redit,  donec  propter  alios  functiones 

vitales  interruptas,  a sanguinis  circuitu  pen- 
dentes, vita  penitus,  perditur. 


DIAGNOSIS. 

■ i \ i i'H  ' i r v , ' » 

Perscrutari  diligenter  cordis  actionem 
oportet,  in  quaerendis  signis,  pathognomicis 
morborum  hujus  visceris. 

Aeger  bis  vel  ter  per  conclave  ambulare 
debet,  et  postea  pulsus  cordis  et  carpi  simul 
sentiendus  est,  nam  an  ictus  illius  liujusve 
simul  responderint,  necne,  magni  momenti 
caute  dignoscere  est.  Hoc  motu  cordis  ac- 
tio augetur  et  facilius  percipitur.  In  hoc 
faciendo  nonnunquam  pulsus  cordis,  prae- 
sertim sub  inspiratione  enumerare  haud  tam 
facile  est.  In  talibus  casibus  postquam  frus- 
tra cum  palma  manus  diu  tentatum  erat, 
supra  interstitia  costarum  digitorum  apices 
ponendo,  sensus  magis  distinctus  perceptus 
fuerat.  Interdum  sensatio  indistincta,  stri- 
dula, revolvens,  undulata,  sentitur. 

Judicare  omni  cura  oportet  an  infra  pro- 
prium situm  micat  necne.  In  Edinburgensi 
Nosocomii  receptus  est  aeger,  cujus  integu- 
menta singulis  cordis  pulsibus  ciebantur  ad 
regionem  umbilicalem  usque,  in  qua  etiam 
dolorem  pressura  auctum  queritur. 

Si  ante  mortem  aliqua  existunt  signa,  qui- 
bus valvularum  ossificationem,  dilatationem 
simplicem,  aquam  et  adhaesiones  pericardio 
inter  sese,  dignoscere  possumus,  solummo- 
do animadversione  solerti,  credo,  ad  motum 
cordis,  arteriarumque,  invenientur. 

Si  pulsus  indistinctus,  paululum  durus,  si 
“ thrilling”  auctoribus  dictus  percipiatur,  si 
ejus  irregularitas  non  solum  in  intermissione 
constat,  sed  etiam  si  pauci  ictus,  frequentes 
et  acuti,  postea  lentiores,  minores,  tremen- 
tes, sentiantur,  si  cor  fortiter  laborioseque 
cieatur,  sed  potissimum  ubi  id  non  pul- 
sui carpi  respondet,  tunc  ossificationem  vel 
excrescenti  a m fungosam  transitum  sangui- 
nis  obstruentes,  vel  in  corde  ipso  sitas  vel 
sub  initio  arteriarum  magnarum,  suspicari 
licet. 

Sed  contra  si  pulsus,  mollis  plenusque  sit, 
si  quisque  ictus  eodem  impetu  cum  priori 
perficiatur,  et  si  inveniatur  spatium  inter 
pulsationes  aequale,  quum  pulsus  non  peni- 
tus intermittit,  si  motus  cordis  obscurus  et 
diffic  ilis  tactu  sit ; his  indicibus,  dilatatio 
simplex  cognoscenda  sit. 

Sed  ubi  nulla  discerni  potest  intermissio, 
et  ictus  parvi  durique  sunt,  palpitationes 
tantum  interdum  accidentes,  adhaesio  cor- 
dis ad  pericardium  expectanda  est.  Tamen 
nulla  novi  symptomata  quibus  laenior  peri- 
cardii adhaesio  a inflammatione  chronica 
precedente,  dignosci  potest,  nisi  vero  lon- 
ga duratio  sine  incrementum  illam  indicat. 

Denique  confiteri  oportet  ut  situm  cordis 
vitii  ante  mortem  indicare  periculosum  sit ; 
saepe  vix  fieri  queat  et  satis  difficile,  ut  pos- 
tea videamus  vitia  cordis  ab  aliis  thoracis 
morbis  distinguere. 

A hyd k othorace  plerisque  in  casibus, 
animadversio  ad  statum  pulsus,  obstructiones 
circa  cordis-  dignoscere  sufficiet.  In  illa 
magna  ex  parte  pulsus  paFVus  mollisque  et 

frequens,  plerumque  non  intermittens  inve- 
nietur. Quamvis  vero  hic  generalis  pulsus 
status  tamen  nequaquam  perpetuus  sit. 
Tunc  ad  modum  quo  incepit  morbus  respi- 
cere necessarium  est.  Nam  in  hydrotho- 
race  dyspnea  magis  perpetua  est,  contra 
vero  saepe  in  vitiis  cordis  brevi  tempore 
multum  ingravescit. 

Sed  ut  mihi  videtur  nulla  hydrothoracis 
signa  quae  ex  aqua  in  pericardio  non  ori- 
ri possunt,  nisi  forsan  fluctuationis  sensus 
in  thorace  subito  aegri  motu  et  percussione 
medici  perceptus.  Aegrum  cum  capite  pro- 
no in  lecto  non  jacere  posse,  dicitur  Ve- 
runtamen  in  casu,  ubi  magna  aquae  copia, 
valvulis  cordis  vitiatis,  in  thorace  inveni- 
tur, hanc  diagnosin  fallacem  vidi. 

Fortasse  nullo  in  malo  vitia  cordis  magis 
frequenter  quam  cum  hepaticis  morbis  con* 
funduntur.  Nam  pulsus  intermittens  et  hy- 
drops quae  saepissime  cum  vitiis  cordis  con- 
funduntur; eadem  quoque  ex  morbis  jecoris 
oriri  possunt.  Et  ventriculus  intestinaque 
eum  corde  conspirant.  Dolor,  tumorque 


CORDIS  VITIIS. 


xvii 

in  regione  hepatica,  et  subflavus  cutis  color, 
non  semper  morbis  hepaticis  adsunt.  Sed 
ubi  initium  morbi  observandi  datur  facultas, 
signa  dyspeptica  respirationem  impeditam 
antecedentia,  morbum  jecoris  declarant.  Et 
in  statu  provectiore  si  aegrum  dyspnea  ma- 
gis quam  molestia  ventriculi  lacessat,  opinio 
vitium  in  thorace  situm  esse,  multum  confir- 
matur. Si  ascites  ante  oedema  pedum  in- 
cipiat, cor  haud  affectum  esse,  locus  dubi- 
tandi vix  manet.  Sed  haec  utilis  diagnosis, 
e converso  nihil  valet,  quia  anasarca  hydro- 
pe generali  inferri  potest.  In  vitiis  cordis 
aeger,  magna  ex  parte,  non  marcessit,  quod 
saepe  malis  hepaticis  contingit,  quamvis  quo- 
que confiteri  oportet,  his  morbis  illi  laborantes 
post  mortem  haud  infrequentur  non  multum 
consumi  videntur.  Ubicunque  cor  plus  so- 
lito agit,  neque  carpi  pulsui  respondet,  vel 
pulsatio  in  venis  jugularibus  conspicitur, 
vitii  sedes  bene  indicatur. 

Vitium  cordis  anuerismate  aortae  putari 
potest.  Nam  pulsationum  internarum  sen- 
sus, et  tumores  pulsantes  externi,  utrique 

communes  sunt.  Sed  potius  ad  vitia  cordis 
anarsarca  crurum  et  ad  aneurisma  aortae 
dysphagia  pertinent. 

A hydrope  generali  e nullo  viscere  laeso 
pendente,  in  provecta  aetate  tam  frequenter 
accidente,  propter  vitam  in  senium  vergen- 
tem et  vires  conquassatas,  pulsus,  cordisque 
statu,  malum  distinguitur. 

A morbis  spasmodicis  cordis  aetate  aegri, 
symptomatibus  hystericis  vel  signis  graviori- 
bus ut  hydrope  non  comitantibus,  vitia  cor- 
dis dignosci  possunt. 

Tamen  vero  fateri  oportet  casus  adeo  ob- 
scuros, ut  omnem  investigationem  eludant 
interdum  accidere,  in  quibus  signa  tam  pa- 
rum pathognomonica  apparent,  ut  vix  ul- 
lam suspicionem  cordis  vitii  praebeant,  mul- 
toque minus  distinctam  ejus  sedem  indicent. 


PROGNOSIS. 

Cor  semel  vitiatum  eodem  statu  ad  mor- 
tem usque  mansurum  esse  certissimum  erit. 

Sed  quamdiu  aeger  vivat  magis  incertum 
videtur. 

Memini  duos  aegros  qui  ad  Valetudina- 
rium veniebant.  Hujus  symptomata  non 

l 

plus  quam  illius  urgebant.  Tamen  vero  hic 
secundo  die,  illa  decimo  septimo  mortua  est. 
Interdum  deductiones  repentinae  in  cavita- 
tem thoracis  accidunt  et  paucis  in  diebus 
horisque  fere,  aegrum  necant,  qui  aliter  heb- 
domadas vixisse  potuerit. 

Plurimis  casibus  compertum  est,  ut  mor- 
bus ad  certum  stadium  pervenire  et  eo  non- 
nunquam  sistere  possit.  In  hoc  statu  vita 
mediocris  salusque  plures  annos  porrectae 
fuerunt.  Contra  vero,  aeger  cum  minime 
quidem  expectamus,  interdum  subito  tolli- 
tur. Sed  hic  uti  oportet,  diserti  auctoris 
■vjrbis  ardentibus,  quae  mutare  nefas  erit. 
“*  Somc  symptoms  appear,  but  they  are 
“ ttisunderstood  and  neglected  ; the  patient 
“ opears  better,  or  at  least  no  worse,  and 
“ hpes  of  recovery  are  given.  In  the  height 


' Vide  Ferriar’s  Medieal  Reports. 

“ of  this  security,  the  fatal  stroke  arrives ; 
“ fvery  one  is  astonished,  and  an  event  that 
ft  ought  to  have  been  foreseen  and  foretold, 
“ passes  for  sudden  death.” 

RATIO  TRACTANDI. 

Si  duo  casus  sequentes  inter  sese  compa- 
rati sint,  forsitan  non  nihil  efficient  ad  mo- 
dum indicandum  quo  Natyra  insanibilia  cor- 
dis  vitia  levet,  et  eodem  tempore  ad  conatus 
medicinae  impares  regendos  auxilium  prae- 
beant. 

Johannes  Parker  annos  circiter  25  natus, 
in  Valetudinarium  Sti-  Georgii  Londinensis 
receptus  est. 

Vir  fuit  brevi  statura,  collo  haud  lonp>» 
yultu  pro  arte  quam  exercebat,  pallido,  ed 
claro  bonoque. 

Dixit  jam  tres  menses  elapsos  fuisse,  q UI*i 
frumenti  saccus  ex  altitudine  pluriur  pe- 
dium in  dorsum  incidisset,  quo  is  sut°nere 
flexus  erat.  Abhinc  paucis  diebus.iangui- 

nem  ex  toto  circiter  ad  cyathum  magnum 
plenum  extussiverat ; sed  hoc  sputum  jam- 
diu  cessaverat,  atque  nunc  nihil  nisi  pitui- 
tam albidam  spumat.  Porro  animi  dejec- 
tionem, lassitudinem  et  palpitationem  cordis 
questus  est.  Pulsus  paululum  plus  solito 
citatus  est,  sed  neque  tunc  neque  postea 
unquam  intermisit.  Manu  pectore  applir 
cata,  cor,  fortius  micare  sentitur.  In- 
quit appetitus  defectum,  dyspneam  adesse, 
sed  alvum  plerumque  regularem.  Spiritum 
altum  trahere  rogatus  est,  quod  sine  dolore, 
et  cum  costarum  : elevatione  fit  V.  S.  ad 
unc.  x.  c.  Calom.  gr.  v.  praescripta  sunt. 
Postea  Pii.  scillae  c.  sap.  captae  fuerant, 
et  post  duos  menses  tussis  penitus  abiit. 

Quod  aeger  plusquam  duos  menses  post 
in  Valetud.  receptus  vixisset,  totam  ration- 
em instituendam  ad  morbum  levandum  hic 
subjungere  mihi  supervacuum  videtur. 

Eo  tempore  nulla  symptomatum  remissio 
adfuit,  et  quamvis  nihil  morbi  incrementi 
discerni  potuimus,  tamen  aeger  ipse,  perpe- 
tuo in  pejus  verti  judicavit.  Anorexiam, 

debilitatem,  denique  somni  defectum,  con- 
tinuo deploravit.  Ad  palpitationem  miti- 
gandam sanguis  saepe  missus  est.  Ante 
mortem  circiter  dies  septem  globi  sensus,  ex 
abdomine  ad  pharyngem  ascendentis,  qui 
suffocationem  minabatur,  adfuit. 

Brevi  tempore  post  animum  subito  reli- 
quit, quod  ne  quidem  longe  duravit.  Ante 
mortem  ejus  horas  triginta  sex,  eum  in  dor- 
so jacentem,  fronte  contracta,  facie  magnam 
anxietatem  indicante,  oculis  splendentibus, 
arteriisque  caroticis  vehementer  pulsanti- 
bus, vidi.  Mutus,  sed,  ut  videtur,  non  in- 
sensibilis apparet,  et  ex  Mist.  camph.  quae 
praescripta  fuit  nihil  sorbserat. 

Sectio  Cadaveris. — Ab  receptione  ejus  in 
Valetudinarium  non  marcuisse  videtur.  Ab- 
dominis thoracisque  viscera  omnia  sana  in- 
venta sunl  praeter  cor  quod  augebatur,  potius 
propter  cavitatum  dilatationem  quam  molis 
incrementum.  Fere  exsanguis  fuit,  musculi 
pallidiores  solito  apparuerunt.  Aorta  valvulae 
plus  dimidio  corrugatae  vel  contractae,  non 
vero  ossificatae,  sed  magna  ex  parte  con- 

sumptae,  videbantur.  Vasis  amplitudo  ne- 
que dilatata  neque  coarctata  fuit. 

Hoc  in  casu  palpitationem  ex  sanguine  in 
cor,  quaque  aortae  systole,  retrorsum  pulso 
accedisse  obvium  erat.  Hic  in  circuitu  nihil 
mechanicae  obstructionis,  potius  vero  defec- 
tus ejus  adfuit.  Propterea  quod  neque  hy- 
drops neque  haemoptysis  versus  finem,  oc- 
culuerunt, sed  series  symptomatum,  quae 
inflammationi  chronicae  cordis  magnam  si- 
militudinem habuerunt. 

M.  Johannes  Bell  putat  “ that  the  aorta, 
“ being  but  poorly  filled,  contracts  in  pro- 
“ portion  as  the  heart  dilates,  and  accommo- 
“ dates  itself  to  the  small  quantity  of  blood 
“ which  such  a heart  can  give  out.  *” 

Hoc  verisimile  videtur  et  prima  mutatio 
morbida,  ut  in  casu  praecedente  se  habuit, 
in  corrugatione  valvularum  constare  pos- 
sit, etiam  in  casibus  qui  per  longum  cursum 
protracti  sunt,  arteriarum  coarctatio  effectus 

subsequens,  et  post  ossificationem,  accidens, 
quae  vero  potius  ad  vitam  conservandam 
quam  extinguendam  tendit,  non  impossibile 
sit.  Meatus  inter  auriculas  ventriculos 
et  dextri  et  sinistri  cordis  laterum  arctos 
eodem  in  modo  M.  J.  Bell  in  aorta  acce- 
disse,  describit,  vidi. 

Quatenus  casui  subsequenti  aliquid  hujus 
modi  contigisse,  vel  quomodo  vita  salusque 
conservarentur,  lector,  postquam  res  expo- 
sitae sunt,  judicare  poterit. 

Anno  1816  peregrinante  per  Galliam 
Germaniamque  casus  pueri,  aetate  1 12,  sae- 
pissime mihi  se  obtulit,  qui  per  spatium  an- 
norum plurium  a cordis  palpitatione,  sine 
intermissione  laborabat. 

Parentibus  ejus  mihi  dictum  est,  hanc  af- 
fectionem incepisse  ex  gravi  insultu  rheuma- 
tismi acuti.  Ante  hoc,  vero,  sanitate  bona, 
ut  alii  liberi,  eum  quoque  frui. 

Statura  ejus,  brevis  fuit,  secundum  aeta- 
tem, caput  ad  corpus,  pro  rata  parte,  nonni- 
hil magnum  membraque  gracilia,  sed  animo 
vivace  et  procaci  ingenio.  Viribus  muscu- 

lorum  haud  praeditus  est,  sed  iter  facere 
plurum  mille  passuum  sine  fatigatione  potu- 
it. Eo  tempore  eum  optima  ejus  sanitate 
frui  mihi  significatum  est,  sed  facies  subflava 
dyspeptica  videbatur.  Hyeme  diarrhaeae, 
lienteriaeque  obnoxius  fuit.  Cordis  motus, 
paulatim  infra  solitum  locum  sentiebatur,  et 
actio  ejus  vehemens  contra  costas  mirum  in 
modum  micans,  semper  visu,  et  post  curren- 
dum, saltandumque  vero  auditu  quoque  fa- 
cile percipi  fuit.  Nihilominus  pulsus  carpi, 
quamvis  regularis  cordi  quoque  respondens, 

magno  in  modo  parvus,  debilis,  contractus- 
que esset. 

Postea  menses  undecim  elapsi  fuerunt  ad 
idem  oppidum  reveniens  eum  iterum  vidi. 
Hyeme  diarrhaea  redierat,  sed  facies  dys- 
peptica abierat,  coloris  clarique  bonique  ap- 
parebat. Itaque  illa  symptomata  aliis  cau- 
sis quam  cordis  vitiis  tribuenda  sunt.  Palpi- 
tatio ut  antea  perstabat. 

Si  hujus  pueri  pulsus  parvus  debilisque 
' COrdlS  actioni  vehementi  comparatur,  res 
haud  improbabilis  videtur,  contractio  vel 

aortae  vel  quorundum  meatuum  cordis  pri- 
mum accesserant,  et  incrementum  fibrarum 
muscularium  postea  secutum  fuerat,  quo  sa- 
lutari mutatione  puer  vivere,  modica  sani- 
tate frui  possit. 

Sed  ubi  aorta  angustior  fit  et  pulsus, 
eodem  ratione  non  festinatur,  tunc  copia 
sanguinis  parva  solum  per  cor  in  quaque 
ejus  systola  transire  potest.  ' 

Qua  ex  re  patet,  corpus  propter  necessi- 
tatem ad  sanguinem  imminutum  gradatim 
assuefactum  fieri.  Hydropem  quoque  gra- 
vioraque  symptomata,  sanguine  circa  cor 
congesto  inferri,  jam  ostendi. 

Hinc  in  vitiis  cordis,  ubi  signa  mechani- 
cae obstructionis  adsunt,  copiam  sanguinis 
in  circuitu  minui  indicatur.  Qua  ratio 
medendi  non  ad  vitium  ipsum  dimovendum, 
quia  hoc  non  fieri  potest,  sed  ad  symptoma- 
ta quae  in  gradu  secundo  oriuntur,  evitanda, 
instituenda  est. 

Ad  plethoram  amovendam  duae  viae  pa- 
tent, vel  ex  sanguine  jam  in  circuitu  aut 
phlebotomia  aut  medicamentis  evacuantibus 

detrahere;  vel  ejus  copia  concoctione  facta 
imminuere. 

Illa  vero  ad  casus  urgentes  acutosque  ma- 
gis apta  invenitur,  sed  in  vitiis  cordis  non 
tentanda,  quia  detractio  Sanguinis  solum  ni- 
hil adjuvat,  nisi  eodem  tempore  vis  contrac- 
tilis  extremae  arteriae  conservabitur.  Hac 
exinanitione  saepe  repetita,  massa  sanguinis, 
brevi  tempore  augetur.  Tamen  vero  Val- 
salva  et  Corvisart  missionibus  sanguinis  co- 
piosis, frequente  repetitis  usi  sunt. 

Hoc  vero  magis  his  morbis  convenit.  Diae- 
ta parca,  quatenus  valet,  sine  dubio.  Natu- 
rae auxilium  feret,  et  vitam  producet. 

Medicamenta  diuretica  haud  infrequenter 
utilia  fuisse  dicuntur. 

Duos  casus  in  quibus  haec  tentata  sunt, 
vidi  ; in  illo,  ad  urinam  movendam  inepta 
fuerunt.  Postea  hydrargyri  unguentum  frus- 
tra expertum  e§t. 

In  hoc,  vero  diureticorum  usu,  anasarca 
crurum  minutum  fuisse  confiteri,  oportet. 
Tamen  alia  graviora  signa,  praesertim  hyd- 
rothoracis  non  pari  ratione  levata  fuerunt. 

Et  bonus  effectus  in  eorum  usu  observatus 
aliqua  ex  parte,  aquae  versus  alias  partes 
fluenti  tribuitur,  nam  aeger  in  ipso  tem- 
pore ad  lectum  per  totam  diem  sese  rece- 
pit, ubi  ad  mortem  usque  mansit. 

A priori  propter  magnam  sanguinis  con- 
gestionem circa  cor,  exiguas  ejus  detractio- 
nes pro  tempore  saltem  adjuvare,  expectan- 
dum  sit.  In  casu  in  quo  magna  copia  san- 
guinis post  mortem  reperta  est,  parva  mis- 
sio bis  tentata  fuit;  quae  vero  nihil  boni 
attulit,  et  paucis  in  horis  aeger  animam  di- 
mittit. Notatu  dignum  sit,  sanguinem  in  cras- 
samentum serumque  non  separasse,  sed  in 
corpore  floribus  lactis  similem,  factum  fuisse. 

Postremo,  memoria  tenere  oportet,  ut  Me- 
dicus sive  morbi  insciens,  sive  potentibus 
medicamentis  imprudenter  utens,  multum 
mali  aegro  inferri,  et  mortem  festinare  possit, 
tamen  in  hoc,  ut  in  plurimis  aliis  morbis, 
bene  praesentiens  periculum  imminens,  ni- 
hil efficere  potest,  nisi  iners  adstare  et  Na- 
turae opera  observare. 

Archetypa,  e quibus  hae  Tabulae  insculptae  erant, 
e cadavere  infantis  maris  depingebantur  Gulielmi  C. 
Bagshawe,  Equitis,  M.  D.  consilio. 

Archetypa  in  aedibus  hujus  Collegii  deposita  sunt. 
Anatomicae  praeparationes  J.  Taunton,  Anatomiae 
Praelectore  Lond.  conservantur. 

Tabula  I Mediastinum  levatur,  dextro  lateri  ster- 

ni solum  adhaerens.  Sinistra  cavitas  thoracis  intestina 
tenuiora  et  magna  continet. 

N.  B.  Haec  cavitas  pulmonem  sinistrum,  minimum, 
in  duos  lobos  divisum,  quoque  includit. 

Tabula  II. — Cor  et  dexter  pulmo  in  dextra  thoracis 
cavitate  sita  sunt.  Hic  etiam  minimus,  in  tres  lobos  di- 
viditur. Aorta,  arteria  pulmonalis,  &c..  ex  illo  oriuntur. 
Arteria  mesenterica  superior  intestinis  distribuenda 
per  foramen  diaphragmatis  ascendit. 

N.B.  Duodenum  hanc  fissuram  versus  transversim  te- 
tendit, jejunum,  ileum  et  colon  ascendens  transversum- 
que, per  eandem  transit,  et  in  rectum  desinit. 

Intestina  facile  per  foramen  retrahi  potuerunt.  Sed, 
Medicis  Chirurgisque  judicantibus  in  thorace  revera  for- 
mata sunt,  quia  nulla  alia  viscera,  quae  cavitatem  occu- 
passent  reperiebantur. 

Infans  magnus  et  bene  formatus  erat,  post  partum  li- 
vidus apparuit,  sed  postea  floridus  evasit,  et  tres  horas 
respiravit.  Mater  ejus  plures  infantes  habuit,  quorum 
nulli  vixerunt. 


FINIS. 


